אם אתם רוצים לבנות משחק משלכם, זה ממש קל!
כל מה שאתם צריכים זה רק ללמוד כמה עקרונות בסיסיים בתכנות,
ותוכלו להתחיל לשחק במשחק שאתם בניתם.
יש לכם משחק וידאו מועדף?
אנחנו עומדים להתחיל ללמוד איך ליצור משחקים בדיוק כאלה בעזרת מעבדת הצעצועים.
למשחק טוב יש סיפור, ובכל סיפור יש שחקנים,
שחקנים שעושים דברים כמו לדבר, לזוז ולתקשר זה עם זה.
אולי אפילו לצבור נקודות, בהתאם לחוקי המשחק.
היום נלמד איך לעשות את כל הדברים האלו, בזה אחר זה, עם שחקנים מגניבים,
ואז לבנות משחק מאפס, שאפשר לשתף ולשחק בו בטלפון.
המסך שלכם מחולק לשלושה חלקים עיקריים. משמאל זהו חלל המשחק, שבו התוכנית שלכם תרוץ.
ההוראות לכל שלב כתובות מתחת.
החלק האמצעי הוא ארגז הכלים, וכל אחד מהבלוקים האלה הוא חלק מקוד.
החלק הלבן מימין נקרא "סביבת העבודה", ושם נבנה את התוכנית שלנו.
תחילה יש לחבר את הבלוקים לבלוק הכתום "כשהריצה מתחילה".
תוכלו לחבר כמה בלוקים ביחד באמצעות גרירה שלהם החוצה עד שתראו את הקו הצהוב,
ואז הם ייצמדו יחדיו.
בחידה הראשונה הזאת נגרום לשחקן לומר משהו דרך חיבור הבלוק "אמור"
לבלוק "כשהריצה מתחילה", ואז נקליד בפנים את המסר.
ברגע שכל הבלוקים שלכם במקומם, לחצו על הכפתור "הרץ" כדי לראות מה תכנתם.
התחילו, ולבסוף תוכלו ליצור משחק משלכם עם השחקנים המופלאים האלה, שיכולים לתקשר,
לצבור נקודות, לזרוק דברים ולהעלים זה את זה.
הכול תלוי בכם!